יהודה בן הרא"ש

רבי יהודה בן הרא"ש (ט' באב ה'ל', 1270 - י"ז בתמוז ה'ק"ט, 1349), פוסק הלכה מהראשונים, בנו וממלא מקומו של הרא"ש. מחבר שו"ת זכרון יהודה.

תולדותיו
נולד בתשעה באב ה'ל' (1270) בעיר קולוניא שבאשכנז (כיום בגרמניה), לרב אשר בן יחיאל (הרא"ש). אחָיו הם רבי יעקב בן אשר בעל הטורים ורבי יחיאל בן הרא"ש. בגיל 13 נשלח על ידי אביו לטוליטולה שבספרד בעקבות רדיפות שהיו אז נגד היהודים באשכנז, ובעקבות מאסרו של רבו של אביו המהר"ם מרוטנבורג. בהמשך הצטרפה אליו משפחתו, ואביו כיהן בטולדו כראש בית הדין וראש ישיבה. לעת זקנתו של אביו נתמנה לסגנו, למשך שש שנים עד לאחר פטירת הרא"ש בשנת ה'פ"ח (1327) אז מונה בנו רבי יהודה לממלא מקומו.

הוא אושר כראש הרבנים גם מטעם ממלכת קסטיליה, ומתוקף זה דן גם בדיני נפשות, על מקרה אחד כתב: .

תשובותיו ההלכתיות נדפסו בשו"ת "זכרון יהודה" המצוטט רבות בספרי האחרונים, כדוגמת רבי יוסף קארו בספרו "בית יוסף". בנוסף חיבר גם פירוש על מסכת שבת שלא הגיע לידינו; גורל דומה עלה בחלקו של ספרו "חוקת התורה".

עם תלמידיו נמנה רבי מנחם בן זרח, מחבר ספר "צידה לדרך", ורבי מכיר מחבר ספר "אבקת רוכל".

רבי יהודה בן הרא"ש נפטר בי"ז בתמוז ה'ק"ט (1349) בימי המגפה השחורה, ונקבר בבית הקברות היהודי בטולדו.

על מצבתו נחרז:

צוואתו בשם "אגרת תוכחת" נדפסה, והיא מצוטטת בספרות הרבנית.

לקריאה נוספת
 שניאור זלמן שכטר (עורך), צוואות ר' יהודה בן הרא"ש ואחיו ר' יעקב בעל הטורים על פי כ"י עם הגהות והערות, בית תלמוד, הדפסה ראשונה 1885
 מנחם אלון (עורך), מפתח השאלות והתשובות - שו"ת הריטב"א, שו"ת זכרון יהודה, הוצאת המכון לחקר המשפט העברי - האוניברסיטה העברית, 1973.
 יהודא דב גלינסקי, על מורשתו של ר' יהודה בן הרא"ש רבה של טולדו: פרק בחקר ספרות השו"ת של חכמי ספרד הנוצרית, פעמים 128, 2011.

קישורים חיצוניים
 אביעד הכהן, זכרון יהודה בן הרא"ש, באתר הצופה.
 
 א.י.גולדמינץ ויואל קטן בהקדמת הספר זכרון יהודה בהוצאת מכון ירושלים. הקישור לאתר אוצר החכמה.

הערות שוליים 

מחברי ספרי הלכה: ראשונים
רבנים אשכנזים
ראשוני ספרד
מחברי ספרי שו"ת: ראשונים

ילידי 1270
נפטרים ב-1349